  Майя Бывальцева 23-тӥ толсуре Яр ёросысь Дизьмино черкогуртын «Культура» йӧскалык ӵектос улсын пуктэм выль лулчеберет юртэз усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. 200 интылы чаклам юрт 18 миллион 800 сюрс манет тыр усиз, со пӧлысь 13 миллион 700 сюрс манетсэ федерал коньдэтысь висъязы. Валтӥсез татын – гуртоослэн интывылзэс азинтыны, асьсэлэсь но бускельёссылэсь улонзэс умоятыны бадӟым мылкыдзы. <…> Йӧскалык ӵектослы луыса туэ ми Шаркан, Сьӧлта, Алнаш но Яр ёросъёсын ньыль лулчеберет юртъёс пуктӥзы, вуонь арын эшшо кык пуктэмын луоз. Ваньмыз со гурт интывылъёсты азинтонлы бадӟым ватсэт Ярослав Семёнов, Удмуртиысь кивалтэтлэн тӧроезКуноосты но Дизьминоын улӥсьёсты «Ибырвесь» фольклор ансамбль, эктонъя «Веснушки» коллектив, кырӟанъя но эктонъя «Айкай» театр пумитазы. Выль лулчеберет юртэз усьтэмен, пӧртэм ӧръёсъя 23 клубъёсы 400 пала адями пыриськоз шуыса чаклало. Соос пӧлысь укмысэз нылпиос понна, тямысэз – егитъёслы. Лулчеберет юртэз усьтон ужрадэ видеогерӟет пыр Росси азьмуртлэн Приволжск федерал округъя ужоскето муртэзлэн воштӥсез Алексей Кузьмицкий но пыриськиз. Улон понна ӟеч луонлыкъёс кылдытон ужпумъёсты мыло-кыдо адямиослэн но вань тӧрлык ёзэсъёслэн пыриськеменызы гинэ сэрттыны-пертчыны луэ. Пайдалыко валче ужез туж умой возьматэ Дизьминоын вакчи дыр ӵоже лулчеберет юртэз пуктон Алексей Кузьмицкий, Росси азьмуртлэн Приволжск федерал округъя ужоскето муртэзлэн воштӥсезВераны кулэ, улосвыл но интыысь тӧрлыкъёслэн юрттэменызы Дизьминоын туала технологиосъя хоккей площадка но футбол бусы лэсьтӥзы, школаысь бызьылон сюресэз спортзалэз тупатъязы, шуныт сётӥсь гумыосты выльдӥзы. Тегъёс: Лулчеберет Яр Удмуртия лэсьтськон ЯрославСемёнов 100ар  